अफेयर की अफवाहों के बीच फैंस को लगा झटका, पूछ रहे हैं वजह
Sara Ali Khan Shubhman Gill Affair: Controversial Video Reveals Secret Meeting कुछ वक्त पहले तक बॉलीवुड एक्ट्रेस सारा अली खान और क्रिकेटर शुभमन गिल के अफेयर की चर्चा थी। दोनों की सीक्रेट मीटिंग का एक वीडियो सामने आया था
कुछ वक्त पहले तक बॉलीवुड एक्ट्रेस सारा अली खान और क्रिकेटर शुभमन गिल के अफेयर की चर्चा थी। दोनों की सीक्रेट मीटिंग का एक वीडियो सामने आया था, जिसके बाद दोनों के लव अफेयर की चर्चा शुरू हुई थी। हालांकि, दोनों ने कभी भी इस बारे में कोई ऑफिशियल स्टेटमेंट नहीं दिया। अब सुनने में आया है कि दोनों ने एक-दूसरे को सोशल मीडिया पर अनफॉलो कर दिया है।
सोशल मीडिया पर फैंस कर रहे कई सवाल
टेली चक्कर की एक रिपोर्ट के मुताबिक, कपल ने एक-दूसरे को इंस्टाग्राम पर अनफॉलो कर दिया है। इसके साथ ही दोनों ने एक बार फिर से फैंस का ध्यान अपनी ओर खींचा है। एक ऐसे दौर में जहां सेलेब्स के कमेंट और लाइक्स से उनके रिलेशनशिप का अंदाजा लगाया जाता है। वहां दोनों सेलेब्स का एक-दूसरे को अनफाॅलो करना इनके फैंस के मन में कई सवाल पैदा कर रहा है। कई यूजर्स ने दोनों से इस बारे में सोशल मीडिया पर सवाल भी किए हैं।
हॉट टॉपिक रही है शुभमन की पर्सनल लाइफ
पर्सनल लाइफ की बात करें तो शुभमन का नाम हमेशा से ही सारा अली खान और सचिन तेंदुलकर की बेटी सारा तेंदुलकर के साथ जोड़ा गया है। कुछ लोगों का मानना है कि उन्होंने एक्ट्रेस सारा के लिए सारा तेंदुलकर से ब्रेकअप कर लिया था। वहीं कुछ का मानना है कि वे दोनों के साथ ही एक हेल्दी और फ्रेंडली रिलेशनशिप शेयर करते हैं।
टॉक शो में दिया था हिंट
शुभमन और सारा अली खान का रिश्ता तब चर्चा में आया था जब पिछले साल शुभमन, सोनम बाजवा के टॉक शो 'दिल दिया गल्लां' में पहुंचे थे। यह उन्होंने सारा को बॉलीवुड की सबसे फिट एक्ट्रेस बताया था। इतना ही नहीं, जब उनसे रिलेशनशिप के बारे में पूछा गया तो उन्होंने कहा, 'सारा का सारा सच बोल रहा हूं, शायद हां, शायद नहीं..।' इसके बाद से दोनों के रिलेशनशिप की चर्चा जोरों पर थी। वहीं सारा के वर्क फ्रंट की बात करें तो वे इन दिनों अपनी अगली फिल्म 'जरा हटके जरा बचके' के प्रमोशन में बिजी हैं। इसके अलावा उनके पास 'ए वतन मेरे वतन', 'मेट्रो... इन दिनों' और 'मर्डर मुबारक' जैसी फिल्में हैं।